অঙ্গদান জীবনদান। আরও একবার দেখল তিলোত্তমা। দেখল, মানবতার আরও এক নজির। মাত্র আঠেরো বছর বয়সেই, দুর্ঘটনায় শেষ স্বর্ণেন্দু রায়ের জীবন। মেধাবী ছাত্রের মর্মান্তিক পরিণতিতে ভেঙে পড়েছে পরিবার। স্বাভাবিক। কিন্তু এত যন্ত্রণার মধ্যেও, শেষ স্মৃতিটুকু বাঁচিয়ে রাখার কথা মাথায় আসে তাঁদের। সেখান থেকেই অঙ্গদানের সিদ্ধান্ত। এবং এজন্য এই প্রথমবার রাজ্য দেখল, গ্রিন করিডরের ব্যবস্থা।
 ওয়েব ডেস্ক: অঙ্গদান জীবনদান। আরও একবার দেখল তিলোত্তমা। দেখল, মানবতার আরও এক নজির। মাত্র আঠেরো বছর বয়সেই, দুর্ঘটনায় শেষ স্বর্ণেন্দু রায়ের জীবন। মেধাবী ছাত্রের মর্মান্তিক পরিণতিতে ভেঙে পড়েছে পরিবার। স্বাভাবিক। কিন্তু এত যন্ত্রণার মধ্যেও, শেষ স্মৃতিটুকু বাঁচিয়ে রাখার কথা মাথায় আসে তাঁদের। সেখান থেকেই অঙ্গদানের সিদ্ধান্ত। এবং এজন্য এই প্রথমবার রাজ্য দেখল, গ্রিন করিডরের ব্যবস্থা। এক হাসপাতাল থেকে আরেক হাসপাতালে অঙ্গ পাঠানোর সময় রাস্তা অল ক্লিয়ার রাখতে, মুখ্যমন্ত্রীর নির্দেশে  গ্রিন করিডর তৈরি করল স্বাস্থ্য দফতর। চিহ্নিত করা রাস্তায় ওইসময় সমস্ত সিগন্যাল সবুজ করে দেওয়া হয়, যাতে অঙ্গ পরিবহণে এক সেকেন্ডও সময় নষ্ট না হয়। অঙ্গ বহনকারী অ্যাম্বুল্যান্সের সামনে ছিল পুলিসের পাইলট কার।